Player Ingliż se jirtira ta' 80 sena Dilettant tal-football Ingliż se jirtira mil-logħba l-Ġimgħa filgħaxija meta se jilgħab l-aħħar logħba kompetittiva tiegħu fl-etá ta' 80 sena. Dan il-player li ftit li xejn iridha ta' anzjan jismu, Peter Webster, u joqgħod fil-belt ta' Wollongong, fl-Awstralja. Webster twieled fi Preston, fl-Ingilterra, iżda mar joqgħod Wales fl-1948. Beda jilgħab il-football b'mod kompetittiv fl-etá ta' 15-il sena wara li fiż-żmien meta kien imur l-iskola, l-isport l-aktar ipprattikat kien ir-rugby. Madankollu Webster minn dejjem kellu mħabba speċjali lejn il-logħba tal-football fejn spiss kien isegwi l-logħbiet tal-ogħla kampjonat Ingliż. Peter Webser kien jaħdem bħala ħaddied u lagħab f'diversi timijiet f'Wales fis-snin 20 u 30 qabel ma' emigra lejn l-Awstralja flimkien ma' martu Moira u t-tlett itfal tiegħu fl-1981. Fil-fatt meta wasal f'dan il-pajjiż u ra kemm sar avvanz fil-logħba tal-football, baqa' impressjonat u ried ikompli jagħti kontribut hu nnifsu. F'dawn is-snin l-isem ta' Webster sar sinonimu fiż-żona fejn jgħix fejn ħafna jsejħulu l-anzjan iżda b'qalb ta' żagħżugħ. Sadanittant waqt li qed jippjana li jasal ftit iktar kmieni mis-soltu fil-logħba kontra Russell Vale, huwa ħabbar li se jkun qed jirtira wkoll minn groundsman sabiex iqatta' aktar ħin mal-familja. F'kumment li ta lil diversi ġurnalisti li nġabru quddiem id-dar tiegħu, Webster qal li matul tmiem il-ġimgħa huwa kien jilgħab regolarment ma' diversi timijiet anke jekk matul il-ġurnata tat-Tnejn kien ikollu ħafna ġrieħi jew tbenġil ikkawżati mill-football. Madankollu dan il-fattur qatt ma qatagħlu qalbu u baqa' għaddej jilgħab il-logħba li tant iħobb filwaqt li jżomm ruħu fiżikament ippreparat. Fil-fatt fil-ħin liberu tiegħu huwa jħobb idur dawra bir-rota filwaqt li jmur jimxi jew jiġri ġirja. Mistoqsi dwar x'se jħoss wara l-logħba, hu qal li jista' jkun li taqbiżlu demgħa iżda x'ħin jerġa' jħares lura lejn il-memorji, jiftakar b'nostalġija bil-ġid kollu li għamel kemm għalih innifsu kif ukoll għall-oħrajn.